Comparative effects of glucose-lowering medications on body weight and blood pressure in patients with type 2 diabetes: a systematic review and network meta-analysis
Creators: name: Κακοτρίχη, Παναγιώτα Κωνσταντίνου
Publisher: name: Aristotle University of Thessaloniki
Year: 2021
Subjects: Σακχαρώδης διαβήτης τύπου 2
Αντιδιαβητικοί παράγοντες
Συστηματική ανασκόπηση και μετα-ανάλυση δικτύου
Type 2 diabetes
Glucose-lowering medications
Systematic review and network meta-analysis

description: Υπόβαθρο: Η φαρμακολογική αντιμετώπιση του σακχαρώδη διαβήτη τύπου 2 περιλαμβάνει πληθώρα φαρμάκων με ποικίλες επιδράσεις όχι μόνο στην επίτευξη γλυκαιμικών στόχων, αλλά και σε παράγοντες κινδύνου καρδιαγγειακής νόσου, όπως η παχυσαρκία και η υπέρταση. Σκοπός: Να προσδιοριστεί η επίδραση των διαθέσιμων αντιδιαβητικών φαρμάκων στο σωματικό βάρος και την αρτηριακή πίεση σε ασθενείς με σακχαρώδη διαβήτη τύπου 2. Μέθοδοι: Αναζητήθηκαν μέχρι το Σεπτέμβριο 2020 στις ηλεκτρονικές βάσεις MEDLINE, EMBASE και CENTRAL, τυχαιοποιημένες κλινικές δοκιμές σε ενήλικες ασθενείς με σακχαρώδη διαβήτη τύπου 2, διάρκειας τουλάχιστον 24 εβδομάδων, οι οποίες αξιολογούσαν την επίδραση των διαθέσιμων αντιδιαβητικών φαρμάκων στο σωματικό βάρος ή την αρτηριακή πίεση. Ζευγάρια ανεξάρτητων ερευνητών έκαναν την εξαγωγή δεδομένων και την αξιολόγηση της ποιότητας των μελετών. Για τη σύνθεση των δεδομένων πραγματοποιήθηκε μετα-ανάλυση δικτύου με το μοντέλο τυχαίων επιδράσεων, ενώ η αξιοπιστία των αποτελεσμάτων αξιολογήθηκε σύμφωνα με τo εργαλείο CINeMA (Confidence In Network Meta-Analysis). Αποτελέσματα: Συνολικά, 424 τυχαιοποιημένες κλινικές δοκιμές συμπεριλήφθηκαν στη συστηματική ανασκόπηση και μετα-ανάλυση δικτύου. Η υποδόρια σεμαγλουτίδη ήταν το πιο αποτελεσματικό φάρμακο στη μείωση του σωματικού βάρους τόσο σε σύγκριση με εικονικό φάρμακο (μέση διαφορά -3.80 kg, 95% διάστημα εμπιστοσύνης -4.46 έως -3.14) όσο και σε σύγκριση με τους άλλους αντιδιαβητικούς παράγοντες. Μεταξύ των υπόλοιπων φαρμάκων, οι μεταβολές του σωματικού βάρους συγκριτικά με το εικονικό φάρμακο, κυμαίνονταν από -2.41 kg (-3.13 έως -1.69) για την από του στόματος σεμαγλουτίδη έως -0.62 kg (-1.00 έως -0.25) για τη μετφορμίνη. Η πιογλιταζόνη, τα παράγωγα ινσουλίνης, οι σουλφονυλουρίες και οι μεγλιτινίδες αύξησαν το σωματικό βάρος. Ακόμη, η καναγλιφλοζίνη, η εμπαγλιφλοζίνη και η από του στόματος σεμαγλουτίδη, επέφεραν μειώσεις στη συστολική αρτηριακή πίεση μεταξύ 3.38 mmHg και 3.06 mmHg. Από τα υπόλοιπα αντιδιαβητικά φάρμακα, η υποδόρια σεμαγλουτίδη μετέβαλε τη συστολική πίεση κατά -2.93 mmHg (-3.97 έως -1.90) και η ντουλαγλουτίδη κατά -1.34 mmHg (-2.36 έως -0.31). Η διαστολική αρτηριακή πίεση μειώθηκε από τους αναστολείς του συμμεταφορέα νατρίου-γλυκόζης 2 (SGLT-2), την πιογλιταζόνη, την εξενατίδη ταχείας αποδέσμευσης και τη σεμαγλουτίδη. Το επίπεδο εμπιστοσύνης των παραπάνω θεραπευτικών αποτελεσμάτων ήταν μέτριο προς υψηλό. Συμπέρασμα: Η σεμαγλουτίδη και οι SGLT-2 αναστολείς επέφεραν κλινικά σημαντικές μειώσεις τόσο στο σωματικό βάρος όσο και στην αρτηριακή πίεση, οι οποίες διατηρούνταν για χρονικό διάστημα μεγαλύτερο από 1 χρόνο. Αυτά τα αντιδιαβητικά φάρμακα αποτελούν θεραπευτικές επιλογές για ασθενείς με σακχαρώδη διαβήτη τύπου 2, οι οποίοι είναι επίσης υπέρβαροι/παχύσαρκοι ή υπερτασικοί.
description: Background: Pharmacological management of type 2 diabetes includes multiple treatment options with varying effects on glycemic control and cardiovascular risk factors, including obesity and hypertension. Aim: To determine the comparative effects of available glucose-lowering medications on body weight and blood pressure in patients with type 2 diabetes mellitus. Methods: A literature search in MEDLINE, EMBASE, and CENTRAL was performed from database inception until September 2020, for randomized controlled trials of at least 24 weeks that enrolled adults with type 2 diabetes, assessing the effect of antihyperglycemic agents on body weight or blood pressure. Pairs of independent reviewers extracted data and assessed risk of bias. Frequentist random-effects network meta-analyses were conducted, while confidence in effect estimates was assessed using the CINeMA (Confidence In Network Meta-Analysis) framework. Results: A total of 424 trials were included in the systematic review and network meta-analysis. Subcutaneous semaglutide was the most efficacious agent in reducing body weight versus placebo (Mean Difference -3.80 kg, 95% Confidence Interval -4.46 to -3.14) and all other medications. Among the remaining agents, weight changes versus placebo ranged from -2.41 kg (-3.13 to -1.69) for oral semaglutide to -0.62 kg (-1.00 to -0.25) for metformin. Pioglitazone, insulin regimens, sulphonylureas, and meglitinides increased body weight. Canagliflozin, empagliflozin and oral semaglutide conferred systolic blood pressure reductions ranging from 3.38 mmHg to 3.06 mmHg. Between the remaining agents, changes in systolic blood pressure ranged between -2.93 mmHg (-3.97 to -1.90) for subcutaneous semaglutide and -1.34 mmHg (-2.36 to -0.31) for dulaglutide. Diastolic blood pressure was reduced by SGLT-2 inhibitors, pioglitazone, exenatide twice daily, and semaglutide. The level of confidence in effect estimates was moderate to high. Conclusion: Semaglutide and SGLT-2 inhibitors produced clinically important reductions both in body weight and blood pressure that were sustainable for over one year of treatment. These agents may be reasonable treatment options for patients with type 2 diabetes who are also overweight/obese or hypertensive.